Diari Oficial de la Generalitat Valenciana


Sumari del DOGV 4252, del 20-05-2002 (2002/5098)

Informació pública de l'aprovació del projecte d'urbanització corresponent al programa d'actuació integrada per al desenvolupament del sector NPR-2 del vigent PGOU.
--------------------------------------------------------------------------------------------------------------------------------------------------------------------

### Dades del document

Número de DOGV
:   4252

Data del DOGV
:   20-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5098


Organisme emissor
:   Ajuntament de Borriana

Tipus de document
:   Anunci

Informació pública de l'aprovació del projecte d'urbanització corresponent al programa d'actuació integrada per al desenvolupament del sector NPR-2 del vigent PGOU. [2002/M5098]
  
L'Alcaldia Presidència, en data 29 d'abril del 2002, va adoptar la següent resolució:
  
«Primer
  
Desestimar les al·legacions formulades per la senyora Josefa Arnau Such, en data 11 de febrer de 2002, pels fonaments continguts en l'informe tècnic transcrit.
  
Segon
  
Aprovar el projecte d'urbanització corresponent al programa d'actuació integrada per al desenvolupament del sector NPR-2 del vigent PGOU, amb un pressupost de 2.760.654,93 euros (843.304.542 PTA, EM+19%GG i BI, sense IVA), que inclou estudi de seguretat i salut, per un preu de 16.520,53 euros (2.748.785 PTA), i fer constar que en la seua execució s'hauran de tindre en compte les disposicions previstes en l'acord d'aprovació del programa d'actuació integrada, a saber,
  
La direcció facultativa serà designada per l'ajuntament, a càrrec dels costos previstos en la proposició economicofinancera, i l'ajuntament en supervisarà el compliment i liquidació de mode semblant als dels certificats i liquidació de les obres, tot això a fi de garantir el correcte compliment de les condicions d'execució del programa, i segons el següent procediment:
  
1. La direcció facultativa serà designada per l'ajuntament, a proposta de l'urbanitzador. L'ajuntament es reserva la facultat de rebutjar la citada proposta, per raons d'incompatibilitat, incapacitat o d'oportunitat, degudament justificades, si n'hi haguera.
  
2. L'urbanitzador proposarà així mateix una assistència tècnica per a garantir el correcte seguiment i control de les obres. El nomenament serà igualment ratificat per l'ajuntament, i seran aplicables les cauteles i reserves expressades en el punt anterior.
  
3. La proposta d'assistència tècnica contindrà com a mínim, les següents especificacions.
  
- Nom de l'empresa i personal tècnic d'enllaç.
  
- Pla de controls inclosos en la prestació (alineacions, rasants, materials, execució de terraplens i ferms, obres de fàbrica, seguretat i salut, etc.).
  
- Pressupost, amb detall costos de controls i d'assistència i justificació del seu import en relació amb les quanties habituals de control de qualitat i l'abast de la prestació (mínim 0,5% sobre PEM afectat).
  
4. L'assistència tècnica cursarà informes periòdics i resultats dels controls a la direcció facultativa i l'ajuntament, de manera sistemàtica i simultània. L'ajuntament podrà formular les instruccions pertinents a l'assistència tècnica, amb coneixement de la direcció, a fi de garantir l'efectiu seguiment i control de les obres.
  
- Seran aplicables les disposicions relatives al replantejament, control i recepció de les obres establides en la legislació de contractes de l'estat.
  
- S'aportarà còpia en suport magnètic adequat als mitjans informàtics municipals de l'oportú projecte d'urbanització, tant de la seua documentació gràfica com escrita, i de la informació de l'obra realment realitzada.
  
- Abans del començament de les obres (acta de comprovació del replantejament), hauran d'aportar-se els convenis formulats amb les companyies subministradores (Iberdrola, Telefónica, etc.)
  
Tercer
  
Trametre el projecte d'urbanització a la Conselleria d'Obres Públiques, Urbanisme i Transports, en compliment del que disposa l'article 59.3 de la Llei Reguladora de l'Activitat Urbanística.
  
Quart
  
Publicar l'aprovació definitiva en el Diari Oficial de la Generalitat Valenciana, tal com disposa l'article 34 de la Llei 6/1994.
  
Cinquè
  
Notificar aquesta resolució als propietaris, i comunicar-los que, segons el que disposa l'article 71.3 de la LRAU, podran retribuir a l'urbanitzador en metàl·lic sempre que se sol·licite mitjançant document públic i es notifique a l'urbanitzador i a l'ajuntament dins dels 10 dies següents a la recepció de la present. La sol·licitud s'acompanyarà de garantia ?real o financera- bastant, que assegure el desembossament de la retribució amb caràcter previ a l'exercici de qualssevol accions contra la seua liquidació.
  
Sisè
  
Contra aquesta resolució, com a acte que posa fi a la via administrativa, escau interposar, en el termini d'un mes a comptar des de la seua notificació, recurs potestatiu de reposició davant d'aquesta Alcaldia, o, en el termini de dos mesos, recurs contenciós administratiu davant de la sala d'aquesta jurisdicció del Tribunal Superior de Justícia de la Comunitat Valenciana, de conformitat amb el que disposa l'article 116.1 de la Llei 30/1992, de 26 de novembre, i l'article 46 de la Llei 29/1998, de 13 de juliol.»
  
Cosa que es fa pública per a general coneixement, de conformitat amb el que disposa l'article 34 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.